Javanese - Rohani Perangku Introduksi Kitab Suci SW Intro Scriptures Lukas 17:5 Para rasul nuli munjuk marang Gusti, "Kawula mugi sami kaparingan kapitadosan!" Roma 10:17 Dadiné, pracaya iku thukulé awit saka apa kang karungu, sarta apa kang karungu iku marga saka pangandikané Kristus. Lukas 11:1 Ing sawijining dina Yésus ndedonga ana ing sawenehing panggonan; bareng wus rampung, ana sakabaté siji kang munjuk, "Gusti, kawula mugi sami Panjenengan wulang ndedonga, sami kados ingkang dipun wulangaken déning Yohanes dhateng para muridipun." 1 Timotius 2:1-4 Awit saka iku, kang dhisik dhéwé aku mituturi: Padha ngaturna panyuwun, pandonga safaat lan panuwun sokur tumrap ing wong kabeh, 2 tumrap para raja sarta tumrap sakehing panggedhé, supaya urip kita bisa tentrem lan ayem ana ing sajroning sakehé kamursidan lan kaurmatan. 3 Iya iku kang becik lan kang dadi keparenging Yehuwah, Pamarta kita, 4 kang ngarsakaké, supaya wong kabeh padha kapitulungan rahayu lan padha oleh kawruh bab kang bener. Zakharia 3:1,2 Sawuse mangkono aku banjur dituduh Imam Agung Yusak jumeneng ana ing ngarsane Sang Malaekating Yehuwah, dene setan ngadeg ana ing tengene, prelu ndakwa panjenengane. 2 Sang Malaekating Yehuwah banjur ngandika marang Iblis mau: "He Iblis! Sira muga kadukanana dening Pangeran Yehuwah, iya kadukanana dening Sang Yehuwah kang milih Yerusalem. Wong iki rak tugelan kayu kang wus kajupuk saka ing geni?" Efesus 6:12 awit anggon kita perang iku ora nglawan daging lan getih, nanging para pamaréntah, para pangwasa, para panggedhéning jagat kang peteng iki, para roh ala kang ana ing langit. Efesus 6:10,11 Wasana, padha dadia santosa ana ing patunggilané Gusti, lan ing kakiyataning pangwaosé. 11 Padha nggawaa gegamané peranging Yehuwah, supaya kowé bisa nglawan kajuligané Iblis; Efesus 6:13-17 Mulané padha nggawaa sakehing praboté peranging Yehuwah, supaya kowé bisa nindakaké panglawan ing tekané dina kang ala iku lan tetep ngadeg jejeg, sawusé kowé ngrampungaké iku kabeh. 14 Mulané padha ngadega kang jejeg, pinggangmu sabukana ing kayekten lan nganggoa kotang-waja arupa kaadilan, 15 sikilmu
nganggoa trumpahing suka-lila tumrap pangundhanging Injilé tentrem- rahayu; 16 ing kaanan apa baé padha nganggoa pangandel minangka tameng, sabab iya tameng kang kaya mangkono iku kang kena kokanggo nangkis sakehing panah geni saka si pangawak dursila, 17 karomaneh padha nampanana tetopong karahayon lan pedhang Roh, yaiku sabdaning Yehuwah, Ibrani 4:12 Sabab pangandikané Yehuwah iku gesang lan kiyat sarta luwih landhep tinimbang sakehing pedhang kang landhep kiwa-tengen. Nunjem jero nganti misahaké nyawa lan roh, ros-rosan lan sungsum; bisa ngadili pikiran sarta pangangen-angening ati kita. Lukas 4:8 Nanging Yésus paring wangsulan, "Ana tulisan mangkéné: Pangéran Yehuwahira, iku kang kudu sira sembah, sarta iya mung Panjenengané iku kang kudu sira bekteni!" Efesus 6:18 kanthi sakehing pandonga lan panyuwunmu, padha tansah ndedongaa ana ing patunggilaning Roh, sarta padha meléka ing sajroné pandongamu iku kanthi panyuwun kang tanpa kendhat kanggo para suci kabeh; I Samuel 17:45-47 Nanging Dawud celathu marang wong Filisti iku: "Anggonmu mapagake aku kalawan nggawa pedhang lan tumbak sarta tlempak, nanging aku methukake kowe atas asmane Sang Yehuwah Gustining sarwa dumadi Gusti Yehuwahe Israel, kang koktantang iku. 46 Ing dina iki uga Sang Yehuwah bakal masrahake kowe marang ing tanganku lan aku bakal ngasorake kowe sarta nugel gulumu; ing dina iki uga aku bakal makakake bathangmu lan bathange bala Filisti marang manuk-manuk ing awang-awang lan marang kewan galak, supaya salumahing bumi padha sumurupa, yen Israel duwe Yehuwah. 47 Lan wong sapasamuwan padha ngretia, manawa Sang Yehuwah anggone mitulungi ora mawa pedhang lan tlempak. Amarga peperangan iku ana ing astane Sang Yehuwah lan Panjenengane masrahake kowe ana ing tanganku." Lukas 10:17-20 Kacarita murid pitung puluh mau padha bali kanthi bungah sarta padha munjuk, "Gusti, dalasan sétan-sétan sami nungkul dhateng kawula awit saking asma Panjenengan." 18 Yésus banjur ngandika, "Aku pirsa sétan tiba saka ing langit kaya cumlereting kilat. 19 Lah kowé wus padha dakparingi pangwasa ngidaki ula lan kalajengking, tuwin ngalahaké kakuwataning mungsuh, satemah ora ana kang mbebayani tumrap kowé. 20 Nanging sanadyan mangkono, aja padha mbungahi marga saka roh-roh iku padha nungkul marang kowé, nanging padha
bungaha marga jenengmu wus kacathet ana ing swarga." 2 Korintus 10:3-5 Aku kabeh iki pancen isih urip ana ing donya, nanging aku ora padha perang cara kadonyan, 4 awit gegamaning perangku iku dudu gegaman kadonyan, nanging gegaman kang kadunungan pangwaosing Yehuwah, kang bisa njugrugaké beteng. 5 Aku padha nyirnakaké sakehing siasaté manungsa lan ngambrukaké saben beteng kumalungkunging manungsa kanggo nglawan pangawruh marang Yehuwah, sarta padha nawan sarupaning pangangen-angen, daktelukaké marang Kristus, Mateus 16:19 Kowe bakal dakpasrahi soroging Kraton Swarga. Apa kang koktaleni ana ing donya bakal katalenan ana ing swarga lan apa kang kokuculi ana ing donya, bakal kauculan ana ing swarga." 2 Timotius 1:7 Sabab Yehuwah maringi kita dudu roh kang njalari jirih, nanging roh kang nuwuhaké kakuwatan, katresnan lan katertiban. Matius 12:28,29 Nanging menawa anggonku nundhungi sétan iku kanthi pangwasané Rohing Yehuwah, satemené Kratoning Yehuwah wis ana ing kowé. 29 Utawa kepriyé bisané wong lumebu ing omahé wong kang rosa lan njarah rayah barang darbeké, yen wong sing rosa iku ora dibanda dhisik? Menawa uwis, lagi bisa ngrampog omah mau. Efesus 1:13 Ana ing Panjenengané kowé kabeh uga padha kaecap kalawan Roh Suci kang kaprasetyakaké iku, -- awit kowé wis padha ngrungokaké pangandikaning kayekten, yaiku Injiling karahayonmu, -- sawusé kowé kabeh padha pracaya. Lelakoné Para Rasul 19:6 Lan nalika Paulus numpangi asta wong-wong mau, banjur padha katedhakan Roh Suci sarta padha wiwit guneman nganggo basa warna-warna tuwin padha medhar wangsit. Markus 16:15-18 Panjenengané banjur ngandika marang para sakabat sawelas mau, "Padha lungaa menyang saindenging jagat, padha martakna Injil marang sakehing tumitah. 16 Sapa kang pracaya lan kabaptis, bakal kaslametaké, balik kang ora pracaya bakal kaukum. 17 Pratandha-pratandha iki bakal mbarengi para wong kang pracaya: Wong- wong pracaya iku bakal padha nundhungi sétan sarana jenengku, bakal padha guneman nganggo basa-basa anyar. 18 Bakal padha nyekel ula, lan sanadyan ngombé racun kang mateni, ora bakal cilaka; bakal padha numpangi tangan marang para kang lara, lan iku bakal padha waras." 1 Yohanes 1:9 Menawa kita padha ngakoni dosa kita, Panjenengané iku setya tuhu lan adil, temah bakal ngapura sakehé dosa kita, sarta nucekaké kita saka sakehing piala.
Pangentasan 20:5 Sira aja sujud utawa ngabekti marang iku, awitdene Ingsun, Yehuwah, iki Yehuwah kang sujanan, kang males kaluputane bapa marang anak-putune, turun ping telu lan ping pat tumrap wong kang padha sengit marang Ingsun, Masmur 109:17 Sarehning remen ngucapaken ipat-ipat, mila sami katamana ing ipat-ipatipun piyambak; sarehning boten remen dhateng berkah, mila mugi berkah inggih nebiha saking piyambakipun. Para Hakim 16:16 Wasana bareng sadina-dina dipetel-petelake lan digubel dening Dhelila, temah ora bisa ngampah panggalihe maneh, lan rumaos kaya pecat-pecata nyawane. Efesus 4:26 Menawa kowé nepsu aja nganti gawé dosa: Nepsumu kudu wus ilang, sadurungé srengéngé angslup, Roma 14:12 Dadiné saben wong ing antara kita bakal ngaturaké panjawab kita dhéwé-dhéwé marang Yehuwah. 1 Yohanes 2:23 Amarga sapa baé kang nyélaki Sang Putra iku iya ora nduweni Sang Rama. Sapa baé kang ngakoni Sang Putra, iya nduweni Sang Rama. Yohanes 14:6 Pangandikané Yésus, "Aku iki dalané, sarta jatiné kayekten lan urip. Ora ana wong siji-sijia kang bisa sowan marang Sang Rama, menawa ora metu Aku. Matius 11:28-30 Hé, para wong kang kesayahan lan kamomotan, padha mrénéa, Aku bakal gawé ayemmu. 29 Pasanganku padha tampanana ing pundhakmu lan padha nggegurua marang Aku, awit Aku iki alus lan lembah-manah, satemah kowé bakal padha oleh ayeming nyawamu. 30 Amarga pasanganku iku kapénak lan momotanku iku entheng. 2 Korintus 6:2 Sabab Yehuwah ngandika, "Ing waktu kang prayoga, Ingsun miyarsakaké sira, lan ing dina kaslametan, Ingsun mitulungi sira." Satemen-temené, iya waktu iki waktu kang prayoga iku; iya dina iki dina kaslametan iku. Roma 10:13 Awitdéné, "sapa kang nyebut asmaning Pangéran bakal kaslametaké." Pastor T. John Franklin Church of Salvation, Healing, and Deliverance COS-HAD.org